Amber/เนื้อเรื่อง

Amber★★★★อัศวินพลคุ้มกัน Amber พร้อมแล้วค่ะ!

> สาวน้อยผู้สดใสและซื่อตรงและหนึ่งในพลคุ้มกันของกองอัศวินแห่ง Favonius
> เธอเป็นยอดนักร่อนเวหา และยังเป็น "แชมปันักร่อนเวหา" ของเมือง Monstadt ที่จัดขึ้นทุกปิติดต่อกันถึงสามสมัยในฐานะดาวรุ่งของกองอัศวินแห่ง Favonius วันนี้ Amber ก็ยังคงพร้อมรับภารกิจท้าทายอยู่เสมอ
>
> คำอธิบายบนเว็บไซต์ทางการ

## อุปนิสัย

> เด็กสาวผู้เปี่ยมไปด้วยพลังและมีชีวิตชีวาอยู่เสมอ ยอดฝีมือแห่งกองอัศวินและในขณะเดียวกันก็เป็นอัศวินลาดตระเวนคนสุดท้ายด้วย
>
> ข้อความในหน้าข้อมูลเฉพาะ

Amber ถูกอธิบายโดย Kaeya ไว้ว่าคือ "แบบอย่างของความยุติธรรม" ตัวเธอเป็นอัศวินผู้ชอบธรรม และพร้อมบรรลุหน้าที่ต่างๆ ให้ลุ่ลวงรวมถึงหน้าที่อัศวินของตัวเอง และทำสิ่งต่างๆ ตามกฎ และยังมีเสน่ห์ดึงดูดและใจดี และมองเห็นความพยายามที่จะเปลี่ยนแปลงตนเองของผู้อื่น

Amber นั้นร่าเริงและเป็นมิตรและไร้ปัญหาการพูดคุยกับคนแปลกหน้าราวกับว่ารู้จักกันมามากแล้ว Amber มีความตั้งใจในทุกสิ่งที่เธอทำ ไม่ว่าจะเป็นการช่วยเหลือผู้อื่นในฐานะหน่วยลาดตระเวนก็ดี หรือการกำจัดค่าย Hilichurl ก็พร้อม เพราะด้วยแรงปรารถนาจะตามรอยเท้าคุณปู่ซึ่งเคยเป็นหนึ่งในผู้พิทักษ์ที่ซื่อสัตย์ของ Mondstadt แม้ว่าตอนนี้จะหายตัวไปอย่างลึกลับ Amber ก็ยังคงปกป้องดินแดน ณ ตอนนี้แทนคุณปู่ที่จากไป

Amber เข้ากันได้ดีกับเหล่าเพื่อนมิตร ยกเว้น Kaeya เพราะคิดว่าเป็นคนน่าสงสัย และไม่ช่วยเหลือเพื่อนสมาชิกในยามจำเป็น Amber ยังแอบเป็นตัวปัญหาอยู่บ้าง เช่นเคยถูกถอนใบอนุญาตการร่อนเวหาอยู่หลายครั้ง และทำอาหารไม่เก่ง ทำให้อาหารที่ทำออกมานั้นไม่ค่อยปกติซักเท่าไร

## รูปลักษณ์

Amber มีผมยาวสีน้ำตาลเข้ม ตาสีทอง และผิวสีขาว สวมชุดลักษณะคล้ายชุดจัมเปอร์ซึ่งประกอบด้วยกางเกงหนังขาสั้นสีน้ำตาลเข้ม เสื้อฮู้ดสีแดง พร้อมถุงน่องสีแดง และรองเท้าบูทหุ้มข้อสีขาวประดับลายสีทอง

เครื่องแต่งกายของ Amber ประกอบด้วยเข็มขัดหนังพร้อมกระเป๋าใบเล็กสองใบซึ่งติดวิชั่นไฟเอาไว้ ถุงมือ เข็มขัดเล็กๆ ที่ต้นขาขวา และแว่นตากรอบทอง และอีกหนึ่งจุดเด่นของ Amber ซึ่งคือแถบคาดศีรษะมีโบว์สีแดงขนาดใหญ่สวมไว้บนหัวคล้ายรูปทรงหูกระต่าย นอกจากนี้ วิชั่นธาตุไฟยังมีขนสีแดงสองอันติดอยู่ที่ด้านล่างอีกด้วย

## เนื้อเรื่องตัวละคร

### ข้อมูลตัวละคร

Amber คืออัศวินลาดตระเวนของ กองอัศวินแห่ง Favonius แม้ว่าในปัจจุบันนี้หน่วยลาดตระเวน จะเหลือเพียงแค่ชื่อแล้ว แต่เธอก็ยังคงยึดมั่นในหน้าที่นี้ เหมือนเดิมโดยลำพัง

เหล่าผู้เยี่ยมเยือนที่มาใหม่นั้น ล้วนพ่ายต่อความน่าหลงใหลของ สาวน้อยผู้นี้ และยอมเข้าร่วมด้วย ภายในเวลาไม่เกินสามวัน

เบื้องหน้าของร้าน Good Hunter ชายฝั่งทะเลสาบ Cider Lake, ยอดต้นโอ๊กขนาดใหญ่ของ Windrise ทั้งหมดนี้ อัศวินลาดตระเวนชุดแดงที่เฉียบคมผู้นี้ ล้วนฝากรอยเท้าไว้แล้วทั้งสิ้น

"บุคคลต้องสงสัย" ใดก็ตาม ที่ถูกเธอเพ่งเล็ง จะไม่สามารถหลบหนี จากคำถามที่จริงจังของเธอไปได้ อย่างแน่นอน

### เรื่องราวของตัวละคร 1

 *ความประทับใจ Lv. 2*

ตั้งแต่เล็กจนโต Amber นั้นมักจะมีพลังและความคึกคักที่ไม่สิ้นสุดอยู่เสมอ

ในทุก ๆ วันพลังงานที่แผดเผาราวกับเปลว ไฟของเธอทำให้เธอทำตัวเหมือน สายลมและแก้ไขปัญหาทั้งหมด ที่อยู่ตรงหน้าอย่างกล้าหาญ;

แต่ว่าในบางครั้งพลังงานที่มากจน เกินไปก็มักจะทำให้เธอกลายเป็นตัว สร้างปัญหาอย่างไม่รู้ตัว

เมื่อครั้งยังเล็กนั้น Amber ทำให้เกิดปัญหามากมาย ถ้าไม่ขโมยไข่นกแล้วทำรังตกคว่ำลงมาใส่หัวล้านของคุณปู่ ก็จุดไฟใส่ใบของ Dendro Slime ทำให้ไฟไหม้จนพวกมันต้องหนีกระเจิงไปทั่ว ปัญหาเล็ก ๆ ที่เธอสร้างขึ้นเหล่านี้ในท้ายที่สุดนั้นล้วนสร้างปัญหาน้อยใหญ่ให้แก่ เหล่านายพรานที่ตั้งค่ายกันอยู่ทั้งสิ้น

ในฐานะตัวการของหายนะแล้ว Amber มักจะอาศัยความคล่องแคล่ว และสามารถหลบหนีของไปจากที่ เกิดเหตุได้โดยทันทีอยู่เสมอ ซึ่งแม้จะเป็นเหล่าสมาชิกหน่วยลาดตระเวนรุ่นเก๋าก็ยังตามจับเธอไม่ทัน โดยความร้ายกาจของหลานสาวที่ แสนซุกซนนี้ในที่สุดแล้วก็จะถูกควบคุมโดยความเงียบของปู่ก่อนที่ เขาจะสามารถลดผลกระทบที่ไม่พึงประสงค์ได้

การดูแลเอาใจใส่ที่ไม่สามารถทดแทนด้วยคำพูดได้ของคุณปู่ เป็นเหมือนสายลมที่อบอุ่นที่สุดบนแผ่นดินของ Mondstadt ที่ห่อหุ้ม Amber ไว้อย่างอ่อนโยน ซึ่งเธอก็เข้าใจเป็นอย่างดี ความรักที่แฝงไปด้วยความอดทน และความรับผิดชอบนี้

จนถึงวันที่คุณปู่ออกจากกองอัศวินไปวันนั้น เธอถึงเข้าใจได้อย่างถ่องแท้ว่า "ความรับผิดชอบ" ที่เขาต้องแบกรับไว้นั้น ยิ่งกว่าที่คิดอีกมาก

### เรื่องราวของตัวละคร 2

 *ความประทับใจ Lv. 3*

ปู่ของ Amber นั้นเป็นผู้บัญชาการของกองทหาร รับจ้าง เขามาจากท่าเรือ Liyue และรับผิดชอบในการปกป้องกอง คาราวานข้ามดินแดน ซึ่งในระหว่างการปฏิบัติภารกิจคุ้มกันกองคาราวานนั้นได้ถูกโจมตีอย่างรุนแรงโดยกลุ่มของมอนสเตอร์ มีเพียงคุณปู่ของเธอเท่านั้นที่หนีรอดไปได้อย่างหวุดหวิดและได้รับการช่วยเหลือจากแพทย์ของกองอัศวินแห่ง Favonius

คุณปู่ผู้อับอายเกินกว่าที่จะกลับไปยังบ้านเกิดได้เข้าร่วมกับกองอัศวินแห่ง Favonius เพื่อเป็นการทดแทนบุญคุณแก่ แพทย์ผู้ช่วยชีวิตเขา

คุณปู่ได้จัดตั้งหน่วยอัศวินลาดตระเวนของกองอัศวินขึ้นด้วยมือตนเอง จากนั้นก็ฝึกฝนและนำพวกเขาเข้าสู่ภารกิจด้วยตัวเอง

จากนั้นไม่นานเขาพบกับคนรักที่ดินแดนไกลบ้านนี้และสร้างครอบครัวของตนเองขึ้นมา

หลายปีผ่านไป Amber ก็เกิดขึ้นมา โดยในตอนกลางวันนั้น Amber น้อยจะเฝ้าแอบมองท่าทางการฝึก ของคุณปู่กับเหล่าสมาชิกหน่วยผ่านทางหน้าต่าง จากนั้นตอนเย็นเธอก็จะเข้าไปใน ลานบ้านและทบทวนว่าวันนี้เห็น การฝึกซ้อมอะไรไปบ้าง

คุณปู่รู้สึกตื้นตันกับความกระตือรือร้น และหลักแหลมของหลานสาว จากนั้นเขาจึงถ่ายทอดทักษะและ ประสบการณ์ทั้งหมดให้แก่ Amber

"Mondstadt ยอมรับฉัน มันคือบ้านของฉัน และฉันก็เลือกที่จะคอยปกป้องบ้าน ของฉันเอง ไม่แน่วันหนึ่งข้างหน้า เธอเองก็อาจจะสืบทอดหน้าที่นี้ไป ก็ได้นะ... ฮ่าฮ่าฮ่า แต่ก็เป็นเรื่องของอนาคต ใครจะไปรู้ได้ล่ะเนอะ?"

สัมผัสถึงการลูบหัวเบา ๆ ด้วยฝ่ามือที่หนาและหยาบกร้าน ของปู่ Amber พยักหน้ารับอย่างจริงจัง

### เรื่องราวของตัวละคร 3

 *ความประทับใจ Lv. 4*

สิ่งเกิดขึ้นเมื่อสี่ปีก่อนนั้นทำให้ Amber เปลี่ยนไปอย่างมาก

วันนั้น... คุณปู่ของเธอทิ้งตราประจำตระกูล และดาบไว้ที่กองอัศวิน จากนั้นก็ออกไปโดยไม่บอกลาและ ไม่ได้ฝากข้อความถึงใคร

เมื่อปู่ของเธอจากไป หน่วยลาดตระเวนที่แต่เดิมเคยพึ่งพาเขาแทบจะทุกสิ่งทุกอย่างนั้นก็ ไร้ซึ่งกระดูกสันหลังที่เคยมี จากนั้นพวกเขาก็เริ่มหละหลวมและ เชื่องช้า

หลังจากผ่านการปฏิบัติภารกิจที่ไร้ผลหลายต่อหลายครั้ง สถานะของหน่วยอัศวินลาดตระเวนก็เริ่มที่จะถูกดูแคลน ซึ่งแม้ว่าสมาชิกในหน่วยจะรักษาระบบของหน่วยไว้ได้แต่ก็เหลือเพียงแค่ชื่อเท่านั้น โดยเหล่าอัศวินในหน่วยนั้นถ้าไม่ ย้ายแผนกอื่นก็เกษียณและกลับบ้าน ในที่สุด "หน่วยอัศวินเล็ก ๆ" นี้ก็กระจัดกระจายไปจนถึงจุดที่ไม่สามารถปฏิบัติภารกิจลาดตระเวนในแต่ละวันได้

สิ่งที่ร้ายแรงยิ่งกว่าก็คือมีคนมอง การจากไปของคุณปู่ว่าเป็น "ละทิ้งหน้าที่" ไม่ต่างจากการทำให้สถานการณ์แย่ลงและทำให้เหล่าอัศวินลาดตระเวนที่เหลืออยู่ต้องพบกับความยาก ลำบากขึ้นไปอีก

Amber ซึ่งเพิ่งจะได้เป็นสมาชิกของหน่วยลาดตระเวนนั้นได้พบกับประสบการณ์เหล่านี้ด้วยตัวเอง การล่มสลายของหน่วยนั้นทำให้เธอรู้สึกผิดหวังและอึดอัดใจเป็น ครั้งแรก จากนั้นเธอผู้ไม่ได้เป็นเพียงเด็กที่เล่นสนุกไปวัน ๆ อีกต่อไปแล้วก็เกิดความปรารถนาที่แรงกล้าขึ้นมา ต้องการที่จะเติบโตขึ้นเร็ว ๆ และกลายเป็นอัศวินลาดตระเวนเต็มตัวให้เร็วที่สุดเท่าที่จะทำได้

ถึงแม้ว่าจะยังไม่มีผแผนที่แน่ชัด และก็ยังขาดประสบการณ์ไปบ้าง แต่ Amber ก็มีทั้งความมั่นใจและความกล้าที่ เต็มเปี่ยม

เธอต้องการที่จะสืบทอดเจตนารมณ์ของคุณปู่ และก็ต้องการที่จะสืบหาว่าปู่ของเธอไปทำอะไรอยู่ที่ไหน

และสิ่งที่สำคัญกว่าก็คือเธอต้องการที่จะแทนที่ปู่ของเธอ กลายมาเป็นผู้เฝ้าดูแลบ้านที่แสน ภักดี

### เรื่องราวของตัวละคร 4

 *ความประทับใจ Lv. 5*

ชีวิตการเป็นอัศวินของ Amber ในตอนเริ่มนั้นไม่ได้ราบรื่น

ทั้งอายุที่ยังน้อยอยู่และก็เพิ่งจะต้องพบกับการหายไปของคุณปู่ ซึ่งนั่นทำให้ Amber มักจะได้รับการเอาใจใส่อย่างเกินเหตุจากเหล่าอัศวินรุ่นเก๋าอยู่บ่อย ๆ

แต่ในสายตาของเด็กสาวที่อยากจะแข็งแกร่งขึ้นกว่านี้แล้ว "ความเอาใจใส่มากเกินไป" นั้นหมายความว่าเธอยังไม่โตพอที่ จะอยู่ด้วยคนเดียว

จากนั้นหญิงสาวก็เข้มงวดต่อตนเองมากขึ้น แน่วแน่และจริงจังในการปฏิบัติหน้าที่ของเธอมากขึ้นท่ามกลางสายตาที่เฝ้าดูเธออยู่

และในตอนท้ายระหว่างการต่อสู้อย่างรุนแรงเพื่อกวาดล้างรังของมอนสเตอร์นั้น เหล่าผู้อาวุโสก็ได้ประจักษ์ถึงความ กล้าหาญและคล่องแคล่วของเธอ

ณ เวลานั้น พวกเขาได้ตระหนักเป็นครั้งแรกว่า เด็กสาวผู้อยู่เบื้องหน้าของพวกเขานั้นได้เติบโตขึ้นในระดับหนึ่งแล้ว

เมื่อโตขึ้น จิตใจของ Amber ก็ยิ่งแน่วแน่ขึ้นเรื่อย ๆ ด้วย ไม่ว่าจะเป็นการกล่าวชมเชยหรือมองข้าม เงียบขรึมหรือถากถาง ทั้งหมดนั้นเธอล้วนแต่ตอบสนองไปอย่างนี้...

"เมื่อเทียบกับรุ่นพี่ทั้งหลายแล้ว ถือว่าฉันยังด้อยประสบการณ์ แต่ว่าฉันจะต้องเป็นอัศวินลาดตระเวนที่สุดยอดให้ได้!"

ไม่มีความลังเลแม้แต่นิด เพียงแค่ซื่อสัตย์ต่อความคิดของตนเองและพูดออกมาตรง ๆ อย่างผ่าเผย

เพราะว่าเธอนั้นเชื่อมาโดยตลอดว่า ตนเองนั้นจะต้องไม่ทำให้ความไว้ใจของคุณปู่ต้องล้มเหลว

### เรื่องราวของตัวละคร 5

 *ความประทับใจ Lv. 6*

จนถึงวันนี้ Amber ยังคงเป็นเด็กหญิงที่เป็นเหมือนกับไฟ ไฟแห่งความกระตือรือร้นและความมีชีวิตชีวาที่ลุกไหม้อยู่ในตัวเธอ อย่างไม่มีวันมอดดับ

เติบโตขึ้นมาจากเด็กที่ได้รับการปกป้องโดยคำนึงถึงคำสอนของปู่ของเธอ Amber กางเครื่องร่อนเวหาของเธอและปกป้องอิสรภาพของ Mondstadt ด้วยดวงตาที่เฉียบแหลมราวกับเหยี่ยวและตื่นตัวราวกับกระต่ายที่มีไหวพริบ

"อัศวินสีแดงเพลิง" นั้นเป็นที่รู้จักกันไปทั่วใน Mondstadt

ผู้คนต่างก็ดีใจที่ได้เห็นว่าเด็กหญิงตัวเล็ก ๆ ที่ซุกซนคนหนึ่งกำลังเติบโตขึ้นและกลายเป็นผู้เฝ้าปกป้องที่พึ่งพาได้

"จงอย่าตื่นกลัว อัศวินลาดตระเวน Amber มาแล้ว!"

ความภาคภูมิของเธอนั้นไม่มีวันสั่นคลอน

"ฉันนั้นคือหนึ่งเดียว คือสุดยอดอัศวินลาดตระเวน Amber!"

### การผจญภัยของ Amber

 *ความประทับใจ Lv. 4*

Amber นั้นไม่มีนิสัยการเขียนไดอารี่ แต่หากเมื่อพบเจอสิ่งพิเศษและควรค่าแก่การจดเก็บไว้ เธอถึงจะจดลงไปบนสมุดผจญภัยเล่มนี้

"ฉันจับ Thunderbird ได้แล้ว! มันชื่อว่า Lamia...อะไรสักอย่างนี่แหละ วิ่งไล่ตามมันมาสามวันแล้วล่ะ จนมาวันนี้ถึงจะมีเวลานั่งลงกินข้าวดี ๆ สักที ไอ้ Thunderbird เจ้าเล่ห์มาก มักจะเข้าไปหลบในป่า ดีนะที่ฉันไม่ยอมแพ้ง่าย ๆ! และที่สำคัญคือหัวหน้ากอง Jean อนุญาตเป็นพิเศษว่าสามารถให้ฉันดึงขนมันก้านหนึ่งเป็นรางวัล! ฉันจะแขวนมันไว้ที่เอวทุกวันเลยล่ะ ฮิฮิ!"

 "อบ 6 นาทีตามขั้นตอนในหนังสือแล้วแท้ ๆ แต่ทำไมด้านนอกไหม้ขนาดนี้ แต่ด้านในไม่สุกล่ะ...หรือว่าปัญหา อยู่ที่การคุมความร้อน? แต่วันนี้อิ่มจนท้องจะแตกอยู่แล้ว พรุ่งนี้ลองใหม่ละกัน สักวันฉันจะทำสเต๊กเนื้อย่างที่อร่อยที่สุดให้ได้! และฉันตัดสินใจแล้วล่ะว่ามันจะชื่อว่า Outrider's Champion Steak!"

"วันนี้เจอคนต่างถิ่นแปลก ๆ คนหนึ่ง ความรู้สึกแรกรู้สึกน่าสงสัยมากเลย แต่พอได้รู้จักเขาเป็นคนที่เก่งและ น่าเชื่อถือมากเลย หืม...ถ้าเจอคนเก่งที่เป็นคนร้ายจะ ต้องแย่แน่ ๆ เลย ไม่ได้ ๆ ฉันต้องล้าหลังไม่ได้ ต้องพยายามฝึกฝนมากกว่านี้!!"

### วิชั่น

 *ความประทับใจ Lv. 6*

Amber คิดว่าหากตัวเองสืบทอดตำแหน่ง หน้าที่ของคุณปู่ ก็จะสามารถตรวจสอบชัดเจน เหตุผลที่คุณปู่ออกจากเมือง Mondstadt

จนเธอกลายเป็นอัศวินลาดตระเวน เธอก็ยังไม่รู้เหตุผลนั้นสักที

คุณปู่ไม่เก็บอะไรให้เธอเลยสักนิด ซึ่งนั้นก็หมายความว่าเธอต้องเดินทางนี้ต่อด้วยตัวเธอเอง

Amber เองก็เคยสับสนและคิดจะปล่อยมือ จนเธอไปพบหนังสือนิยายเล่มเก่าที่ตอนนี้กลายเป็นของล้ำค่าสำหรับ เธอไปแล้ว

 "สิ่งสำคัญไม่ใช่สายลม หากแต่มันคือความกล้า ที่ทำให้พวกเจ้ากลายเป็นนกฝูงแรกบนโลกนี้ที่โบยบินได้"

Amber รู้ดีว่าเธอไม่ควรรอคอยคำชี้ทางจากใคร แต่กลายเป็นนกน้อยที่เต็มไปด้วย ความหาญกล้า กางปีกและบินไปยังนภา

จะต้องมี "สิ่งที่ฉันทำได้เพียงคนเดียว" ต้องมี "สิ่งที่ฉันทำได้เพียงคนเดียว"

 เข้าใจในช่วงเวลานี้ "วิชั่น" ดวงหนึ่งตรงเอวของ Amber กำลังส่องประกาย

## เควสต์และกิจกรรม

### เควสต์เทพเจ้า

* อารัมภบท
	+ ฉากที่ 1: คนแปลกหน้าผู้มากับสายลม
		- อัศวินผู้มากับสายลม
		- ล่องลอยไปกับสายลม
		- เมืองหลวงแห่งอิสรภาพ
		- ภัยพิบัติมังกร
		- กองอัศวินแห่ง Favonius (ไม่มีบทพูด)
		- สายลมแห่งอดีตกาล
	+ ฉากที่ 3: บทเพลงแห่งมังกรและอิสรภาพ
		- เมื่อสายลมหยุดพัด

### เควสต์ระดับตำนาน

* บทแห่งกระต่ายน้อย (เควสต์ระดับตำนานของ Amber)
	+ ฉากที่ 1: สายลม, ความกล้าและปีก
		- ปรากฏทุกตอน
* บทแห่งหมาป่าน้อย (เควสต์ระดับตำนานของ Razor)
	+ ฉากที่ 1: ความหมายของ Lupical
		- อีกหนึ่งวันของอัศวินลาดตระเวน!
		- สิ่งที่เรียกว่าความยุ่งเหยิง
		- Lupical, ทางเลือกแห่งโชคชะตา
* บทแห่งสิงโตน้อย (เควสต์ระดับตำนานของ Jean)
	+ ฉากที่ 1: วันหยุดของหัวหน้ากองอัศวิน
		- ความกังวลของ Sara
		- วันหยุดของหัวหน้ากองอัศวิน (เควสต์)
* บทแห่งเกลียวคลื่น (เควสต์ระดับตำนานของ Eula)
	+ ฉากที่ 1: ฟองคลื่นไม่หวนคืนสู่ทะเล
		- เมฆดำแห่งวันวาน
		- การสนทนาและท่วงท่า

### กิจกรรม

* เทศกาล Windblume
	+ ตอนที่ 4: ความฝันแห่งสายลม และดอกไม้
* ฝุ่นธุลีและเงาแห่งหิมะ
	+ ปรากฎทุกตอน

#### กิจกรรมบนเว็บไซต์

* ร่วมเดินทางไปด้วยกัน
* การเดินทางแห่งความทรงจำ

## เบ็ดเตล็ด

* Amber มีความเชื่อมโยงกับกระต่ายอยู่มาก: ริบบิ้นที่คล้ายหูกระต่าย มีตุ๊กตาชื่อ Baron Bunny และกลุ่มดาวของ Amber ซึ่งเป็นกระต่าย มังงะยังตอกย้ำธีมกระต่ายของ Amber นี้อีกด้วย
* ปู่ของ Amber มาจากฟากฟ้า Liyueทำให้ Amber มีเชื้อเสี้ยว Liyue ประมาณ 1/4
	+ ในกระดานข่าวหมู่บ้าน Qingce มีข้อความหนึ่งพูดถึงคนที่ไปที่ Mondstadt เพื่อเป็นอัศวินเมื่อประมาณ 40 หรือ 50 ปีที่แล้ว และกลับมาที่หมู่บ้าน ข้อความยังระบุด้วยว่าชายผู้นี้มีวิธีเฉพาะตัวในการร่อน Wind Glider บางทีอาจเป็นปู่ของ Amber หลังจากที่เขาหายตัวไป
	+ เป็นไปได้ว่าปู่ของเธอเป็นนักผจญภัยที่ย่า Ruoxin ตกหลุมรัก ซึ่งสัญญาว่าจะมาใช้ชีวิตในหมู่บ้าน Qingce แต่ไม่เคยกลับมาหลังจากการออกผจญภัยอีกเลย
	+ เนื้อเรื่องของ Favonius Warbow พูดถึงปู่ของ Amber และประโยคสุดท้ายในเนื้อเรื่องหมายถึง Amber
* Amber ถืออาวุธ Hunter's Bow ในภาพ Splash Art และ Favonius Warbow ระหว่างกิจกรรม ฝุ่นธุลีและเงาแห่งหิมะ